Public procurement notice: Call For Expressions Of Interest
Published: 2016-07-27
Buyer: EU-Fiskerikontrolagenturet (EFCA)
Country: ES
Region: Pontevedra
Contract type: Services
Procedure: Restricted procedure
CPV classification: 80000000
Submission deadline: 2021-04-16

Technical requirements: ES-Vigo: Indkaldelse af interessetilkendegivelser med henblik på opstilling af en liste over eksperter til støtte for EU-Fiskerikontrolagenturets aktiviteter i forbindelse med kapacitetsopbygning og kystvagtfunktioner
Indkaldelse af interessetilkendegivelser med henblik på opstilling af en liste over eksperter til støtte for EU-Fiskerikontrolagenturets aktiviteter i forbindelse med kapacitetsopbygning og kystvagtfunktioner.
Leverings- eller udførelseshovedsted for bygge- og anlægsarbejdet, varerne eller tjenesteydelserne: Opgaverne skal udføres i lokaler, som udpeges af EU-Fiskerikontrolagenturet og godkendes af eksperten. Hvor det er relevant kan opgaverne udføres på fjernbasis ved brug af elektroniske kommunikationsværktøjer. Om nødvendigt vil yderligere oplysninger blive specificeret afhængigt af opgaverne og omstændighederne.
Via opstillingen af en liste over eksterne eksperter ønsker EU-Fiskerikontrolagenturet at få dækket sine behov for ekspertise, der kan opstå i forbindelse med kapacitetsopbygningsaktiviteter og samarbejde om kystvagtfunktioner (»coast guard functions«, CGF)* på EU-plan. Denne indkaldelse af interessetilkendegivelser vedrører nedenstående specifikke områder:
operativ CGF-ekspertise på nationalt og/eller EU-plan, herunder navnlig koordineringscentre for søfarten, fælles operationer med flere formål, operativ koordinering, fartøjsinspektion og situationsbillede til søs
fiskerikontrol og -inspektion, herunder navnlig ekspertise inden for sporbarhed, afsætning og transport af produkter fra fiskeriet
• mindst 5 års praktisk erfaring med fiskerikontrol og -inspektion og mindst 3 års undervisningserfaring
lovgivning om bekæmpelsen af ulovligt, urapporteret og ureguleret fiskeri, herunder navnlig kontroller, der udføres i forbindelse med fangstcertificeringsordninger vedtaget på EU-plan og/eller af regionale fiskeriforvaltningsorganisationer
• mindst 5 års praktisk erfaring med lovgivning om ulovligt, urapporteret og ureguleret fiskeri og mindst 3 års undervisningserfaring
anskaffelse, udvikling og udnyttelse af systemer til fiskeritilsyn, -kontrol og -overvågning, herunder platforme (faste og mobile), sensorer (radar, kameraer, undersøiske), systemintegration, -testning og -evaluering
• mindst 5 års praktisk erfaring med anskaffelse, udvikling og udnyttelse af systemer til fiskeritilsyn, -kontrol og -overvågning og mindst 3 års undervisningserfaring
• godtgjort erfaring med vejledning af offentlige myndigheder om udviklingen af metodologiske standarder for risikoledelse, herunder tilrettelæggelse af undervisningsforløb
europæiske/sektorielle kvalifikationsrammer for livslang læring i forhold til Europa-Parlamentets og Rådets henstilling af 23.4.2008 om etablering af den europæiske referenceramme for kvalifikationer for livslang læring (2008/C111/01)
• universitetsgrad i uddannelse/pædagogik og mindst 5 års erfaring inden for det krævede ekspertiseområde
• erfaring med udarbejdelse, udvikling, gennemførelse af og opfølgning på en sektorspecifik kvalifikationsramme i forbindelse med en eller flere CGF'er.